Аԥсны ашколқәа рҟны аҵыхәтәантәи аҵәҵәабжьы геит рашәара 25 рзы, ари амш мызкы иахыгахеит атәылаҿы иалагалаз акоронавирустә ԥкрақәа рымшала аҵарашықәс аҿҳәарақәа ахьеиҭакхаз иахҟьаны.
2021 шықәсазы Аԥсны иҟоу 153 абжьаратә азеиԥшҵараиуратә школ иалгеит 1975-ҩык ашколхәыҷқәа, урҭ рахьынтә ааҩык ахьтәы медал заурц зылшо роуп, аӡәы араӡны.
Ашколқәа рҟны имҩаԥган ацәаҳәақәгылара, традициатәла аиҵбыратәи аклассқәа рҵаҩцәа аушьҭымҭацәеи, арҵаҩцәеи, аҭаацәеи рзы ажәа ԥхақәа рҳәеит, иранаршьеит аҳамҭақәа.
Иара убас шәаԥхьар ҟалоит: